ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রীর সঙ্গে ভারত – সিঙ্গাপুর যৌথ মন্ত্রী পর্যায়ের প্রতিনিধিদলের সাক্ষাৎ
নয়াদিল্লি, ১৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর সঙ্গে ভারত – সিঙ্গাপুর যৌথ মন্ত্রী পর্যায়ের প্রতিনিধিদলের সদস্যরা সাক্ষাৎ করেছেন। এই দলটিতে সিঙ্গাপুরের উপ-প্রধানমন্ত্রী তথা অর্থমন্ত্রী শ্রী লরেন্স ওং এবং শিল্প ও বাণিজ্য মন্ত্রী শ্রী গান কিম ইয়ং ছাড়াও ভারতের অর্থমন্ত্রী শ্রীমতী নির্মলা সীতারমন উপস্থিত ছিলেন। নতুন দিল্লিতে ১৭ সেপ্টেম্বর অনুষ্ঠিত ভারত – সিঙ্গাপুর মন্ত্রী পর্যায়ের প্রথম গোলটেবিল বৈঠক সম্পর্কে প্রধানমন্ত্রীকে অবহিত করা হয়। উপ-প্রধানমন্ত্রী হিসাবে শ্রী ওং – এর এটিই প্রথম ভারত সফর।
ভারত – সিঙ্গাপুর মন্ত্রী পর্যায়ের গোল টেবিল উদ্যোগ প্রধানমন্ত্রীর একটি যুগান্তকারী সিদ্ধান্ত, এর মধ্য দিয়ে উভয় দেশের অনন্য দ্বিপাক্ষিক সম্পর্ক প্রতিফলিত। মন্ত্রীরা শ্রী মোদীকে ডিজিটাল যোগাযোগ ব্যবস্থাপনা, আর্থিক ক্ষেত্রে প্রযুক্তি বা ফিনটেক, পরিবেশ-বান্ধব অর্থনীতি, দক্ষতা বিকাশ, খাদ্য সুরক্ষা সহ আলোচনায় স্থান পাওয়া অন্যান্য বিষয়গুলি সম্পর্কে বিস্তারিত জানান।
প্রধানমন্ত্রী এই উদ্যোগের প্রশংসা করে বলেন, এর ফলে ভবিষ্যতে উভয় দেশের দ্বিপাক্ষিক সম্পর্ক আরও দৃঢ় হবে। তিনি সিঙ্গাপুরের প্রধানমন্ত্রী শ্রী লি হাইসেন লুঙ্গ এবং সেদেশের জনগণকে তাঁর শুভেচ্ছা জানিয়েছেন।
PG/CB/SB
(
প্রধানমন্ত্রীরদপ্তর
পশ্চিমবঙ্গের শীতলকুচিতে একটি ভ্যান তড়িদাহত হওয়ার ফলে প্রাণহানির খবরে প্রধানমন্ত্রীর শো্কপ্রকাশ
পিএমএনআরএফ থেকে ক্ষতিগ্রস্তদের এককালীন সাহায্যের ঘোষণা
নতুনদিল্লি, ২রা আগস্ট, ২০২২
প্রধানমন্ত্রী শ্রী নরেন্দ্র মোদী পশ্চিমবঙ্গের শীতলকুচিতে একটি ভ্যান তড়িতাহত হওয়ার ফলে প্রানহানির খবরে গভীর শোক ব্যক্ত করেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে;
“পশ্চিমবঙ্গের শীতলকুচিতে একটি ভ্যান তড়িদাহত হওয়ার ফলে প্রাণহানির খবরে ব্যথিত ।সন্তপ্ত পরিবারগুলির প্রতি সমবেদনা। আহতদের দ্রুত আরোগ্য কামনা করি: প্রধানমন্ত্রী@narendramodi”
“প্রধানমন্ত্রীর জাতীয় ত্রাণ তহবিল থেকে নিহতদের প্রত্যেকের পরিবারকে দেওয়া হবে নগদ দু লক্ষ টাকা। আহতদের জন্য মাথাপিছু পঞ্চাশ হাজার টাকা দেওয়া হবে: প্রধানমন্ত্রী@narendramodi”
(PG/CB/
প্রধানমন্ত্রীরদপ্তর
খ্বাজা মইনুদ্দিন চিস্তির উরস উপলক্ষ্যে আজমেঢ় শরীফে প্রধানমন্ত্রীর চাদর উপহার
নতুনদিল্লি, ২রা ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী খ্বাজা মইনুদ্দিন চিস্তির উরস উপলক্ষ্যে আজমেঢ় শরীফে চাদর উপহার দিয়েছেন।
এক ট্যুইট বার্তায় প্রধানমন্ত্রী বলেছেন;
“চাদর পাঠালাম। খ্বাজা মইনুদ্দিন চিস্তির উরস উপলক্ষ্যে আজমেঢ় শরীফে এই চাদর চড়ানো হবে।“
CG/CB/
(
উপ-রাষ্ট্রপতিরসচিবালয়
রাষ্ট্রসঙ্ঘের নিরাপত্তা পরিষদে ভারতের অস্থায়ী সদস্যপদকে সমর্থন গুয়াতেমালার
রাষ্ট্রসঙ্ঘের নিরাপত্তা পরিষদে  ভারতের অস্থায়ী সদস্যপদকে সমর্থন জানিয়েছে ল্যাটিন আমেরিকার দেশ গুয়াতেমালা। এই পরিষদে ২০২১-২২-এর সদস্যপদের জন্য ঐ দেশ ভারতকে সমর্থন সিদ্ধান্ত নিয়েছে। একইভাবে, ২০৩১-৩২-এ গুয়াতেমালার সদস্যপদের দাবীকে ভারত সমর্থন করবে বলে স্থির হয়েছে।
গুয়াতেমালা সফররত উপ-রাষ্ট্রপতি শ্রী ভেঙ্কাইয়া নাইডু’র সঙ্গে সোমবার ৭ই মে সে দেশের রাষ্ট্রপতি, উপ-রাষ্ট্রপতি ও সংসদের স্পিকারের বিভিন্ন বিষয় নিয়ে ব্যাপক আলাপ-আলোচনা হয়। আলোচনা থেকে যে সমস্ত বিষয়ে দুই দেশ সম্মত হয়েছে, তার মধ্যে নিরাপত্তা পরিষদে সদস্যপদ লাভের বিষয়টি অন্যতম। ১৯৭২-এ দুই দেশের মধ্যে কূটনৈতিক সম্পর্ক স্থাপিত হওয়ার পর থেকে উভয়পক্ষের মধ্যে শ্রী নাইডুর এই সফর সর্বোচ্চ পর্যায়ের।
গুয়াতেমালার নেতৃবৃন্দের সঙ্গে বৈঠকে শ্রী নাইডু বলেন, ল্যাটিন আমেরিকার দেশগুলির সঙ্গে সম্পর্ক ও যোগাযোগ বাড়াতে ভারত আগ্রহী। মধ্য আমেরিকায় প্রবেশ দ্বার হিসেবে এই অঞ্চলের সবচেয়ে বড় অর্থনীতিধর দেশটির দিকে ভারতের বিশেষ নজর রয়েছে। বাণিজ্যিক প্রণালী ও খরচের চাহিদার দিক থেকে দুই দেশের মধ্যে অভিন্নতা রয়েছে বলে উল্লেখ করে শ্রী নাইডু বলেন, পারস্পরিক স্বার্থে দ্বিপাক্ষিক সম্পর্ককে এক নতুন উচ্চতায় নিয়ে যেতে হবে।
গুয়াতেমালার রাষ্ট্রপতি শ্রী জিমি মোরেলস বলেন, ভারতের সফল আর্থিক ঘটনাগুলি থেকে তাঁর দেশ উপকৃত হতে পারে। ভারতের জনপ্রিয় টিভি সিরিয়াল ‘কৌন বনেগা ক্রোড়পতি’, বিখ্যাত সিনেমা ‘স্লামডগ মিলিওনিয়ার’, ‘দ্য লাইফ অফ পাই’-এর কথাও তিনি উল্লেখ করেন।
সে দেশের উপ-রাষ্ট্রপতি ডঃ জেথেথে ক্যাবরেরা ফ্রাঙ্কো ও সংসদের স্পিকার শ্রী আলভারো আরজু এসকোবরা-এর সঙ্গেও শ্রী নাইডুর বিভিন্ন বিষয় নিয়ে বিস্তারিত আলোচনা হয়।
(Visitor Counter : 51
প্রধানমন্ত্রীরদপ্তর
রাষ্ট্রপতি কোবিন্দের বক্তব্য থেকেই উঠে আসে জাতীয় অগ্রগতিতে জারিত তাঁর আবেগ: প্রধানমন্ত্রী
নয়াদিল্লি, ২৪ জুলাই, ২০২২
প্রধানমন্ত্রী শ্রী নরেন্দ্র মোদী বলেছেন, রাষ্ট্রপতি ভবন ছাড়ার আগে জাতির উদ্দেশে রাষ্ট্রপতি শ্রী রাম নাথ কোবিন্দের অনুপ্রেরণামূলক ভাষণ “রাষ্ট্রপতি হিসাবে দেশ সেবায় তাঁর মনোভাব মূর্ত হয়ে উঠেছে”।
এক ট্যুইট বার্তায় প্রধানমন্ত্রী বলেছেন, “রাষ্ট্রপতি হিসাবে দেশ সেবায় জাতীয় অগ্রগতিতে তাঁর যে মনোভাব জড়িত, তা রাষ্ট্রপতি কোবিন্দের ভাষণের মধ্যেই ধরা পড়েছে”।
PG/AB/SB
(
কেন্দ্রীয়মন্ত্রিসভা
পশ্চিমবঙ্গ ও ওড়িশায় অতি প্রবল ঘূর্ণিঝড় বুলবুলের জন্য ক্যাবিনেট সচিবের পৌরহিত্যে এনসিএমসির পর্যালোচনা বৈঠক
নতুনদিল্লি, ৯ নভেম্বর, ২০১৯
বঙ্গোপসাগরে ঘনীভূত অতি প্রবল ঘূর্ণিঝড় বুলবুলের কারণে উদ্ভূত পরিস্থিতির পর্যালোচনা করতে আজ ক্যাবিনেট সচিবের পৌরহিত্যে জাতীয় বিপর্যয় ব্যবস্থাপনা কমিটি -র দ্বিতীয় বৈঠক অনুষ্ঠিত হয়। এই বৈঠকে ঘূর্ণিঝড় মোকাবিলায় কি কি ব্যবস্থা নেওয়া হয়েছে তা নিয়ে আলোচনা হয়। এর ফলে পশ্চিমবঙ্গ ও ওড়িশার উপকূলবর্তী জেলাগুলি প্রভাবিত হতে পারে।
আবহাওয়া দপ্তর জানিয়েছে, এই ঘূর্ণিঝড় শক্তি সঞ্চয় করে আজ সন্ধ্যের পরে পশ্চিমবঙ্গের উপকুল দিয়ে প্রবাহিত হবে। এর ফলে ঘণ্টায় সর্বোচ্চ ১২০ কিলোমিটার বেগে ঝোড়ো হাওয়া বয়ে যাবে। সেই সঙ্গে ভারী থেকে অতি ভারী বৃষ্টি হতে পারে। ১ থেকে ২ মিটার উচ্চতার সমুদ্রের ঢেউ উপকুলে আছড়ে পড়তে পারে। পশ্চিমবঙ্গের উপকূলে রাত ৮ টা থেকে ১০টার মধ্যে এই ঘূর্ণিঝড় আছড়ে পড়ার সম্ভাবনা রয়েছে।
পশ্চিমবঙ্গ ও ওড়িশার মুখ্যসচিবরা জানিয়েছেন, পরিস্থিতি মোকাবিলায় তাঁরা সব রকমের ব্যবস্থা নিয়েছেন। রাজ্য বিপর্যয় মোকাবিলা বাহিনী ও দমকল বাহিনী সতর্ক অবস্থায় রয়েছে। মৎস্যজীবিদের সমুদ্রে যেতে নিষেধ করা হয়েছে। নিচু এলাকায় বসবাসকারীদের আশ্রয় কেন্দ্রগুলিতে নিয়ে যাওয়া হয়েছে। পশ্চিমবঙ্গে জাতীয় বিপর্যয় মোকাবিলা বাহিনী ও রাজ্য বিপর্যয় মোকাবিলা বাহিনীর ১৬টি দল প্রস্তুত রয়েছে। রাজ্যগুলির অনুরোধক্রমে অতিরিক্ত বাহিনীও পাঠানো হচ্ছে। প্রতিরক্ষা মন্ত্রকের আধিকারিকরা জানিয়েছেন, প্রয়োজনীয় সংখ্যক জাহাজ, বিমান তৈরি রাখা আছে। এছাড়া উপকূলরক্ষীবাহিনী, নৌবাহিনী, বায়ুসেনা সহ সেনাবাহিনীর বিশেষজ্ঞ দল যে কোন পরিস্থিতিতে সাহায্য করার জন্য প্রস্তুত রয়েছে।
বিদ্যুৎ ও টেলিযোগাযোগ ব্যবস্থায় কোন সমস্যা হলে তা দ্রুত চালু করতে প্রয়োজনীয় ব্যবস্থা নেওয়া হয়েছে। বর্তমান পরিস্থিতিতে কলকাতা বিমানবন্দর থেকে বিমান ওঠা নামা সাময়িকভাবে বন্ধ রাখা হতে পারে
ক্যাবিনেট সচিব বর্তমান পরিস্থিতির পর্যালোচনা করে জানান, প্রয়োজন অনুযায়ী ত্রাণ ও উদ্ধার কাজে সবরকমের সহযোগিতা করা হবে। পশ্চিমবঙ্গে ৫৯০০০ হাজার মানুষকে নিরাপদ স্থানে সরিয়ে আনা হয়েছে , এই তথ্য জেনে তিনি বলেন ঘূর্ণিঝড় প্রভাবিত এলাকা থেকে যেন সকলকে অন্যত্র নিয়ে যাওয়া হয়। পরিস্থিতি স্বাভাবিক না হওয়া পর্যন্ত যেন মৎস্যজীবীরা সমুদ্রে না যান, তাও তিনি নিশ্চিত করতে বলেন।
বৈঠকে স্বরাষ্ট্র, প্রতিরক্ষা, বিদ্যুৎ, টেলিযোগাযোগ ও অসামরিক বিমান পরিবহণ মন্ত্রকের ঊর্ধ্বতন আধিকারিকরা ছাড়াও আবহাওয়া দপ্তর, জাতীয় বিপর্যয় মোকাবিলা বাহিনীর আধিকারিকরা উপস্থিত ছিলেন। পশ্চিমবঙ্গ ও ওড়িশার মুখ্য সচিবরা ভিডিও কনফারেন্সের মাধ্যমে বৈঠকে যোগ দেন।
CG/ CB
(Visitor Counter : 19
রেলমন্ত্রক
ভারতীয় রেল ২৭শে মে সকাল ১০টা পর্যন্ত দেশজুড়ে ৩,৫৪৩টি ‘শ্রমিক স্পেশাল’ ট্রেন চালিয়েছে, বিগত ২৬ দিনে ‘শ্রমিক স্পেশাল ট্রেন’-এর মাধ্যমে ৪৮ লক্ষেরও বেশি যাত্রীকে নিজ নিজ রাজ্যে পৌঁছে দিয়েছে
নয়াদিল্লি, ২৭ মে, ২০২০
স্বরাষ্ট্রমন্ত্রকের কাছ থেকে অনুমতি পাওয়ার পর বিশেষ ট্রেনের মাধ্যমে বিভিন্ন স্থানে আটকে পড়া পরিযায়ী শ্রমিক, তীর্থ যাত্রী, পর্যটক, শিক্ষার্থী এবং অন্যান্য ব্যক্তিদের নিজ নিজ রাজ্যে পৌঁছে দেওয়ার জন্য ভারতীয় রেল পয়লা মে থেকে ‘শ্রমিক স্পেশাল’ ট্রেন চালানোর সিদ্ধান্ত নেয় ।
২৭শে মে সকাল ১০টা পর্যন্ত দেশের বিভিন্ন রাজ্য থেকে মোট ৩,৫৪৩টি ‘শ্রমিক স্পেশাল ট্রেন’ চালানো হয়েছে ।বিগত ২৬ দিনে ৪৮ লক্ষেরও বেশি যাত্রীকে এই ‘শ্রমিক স্পেশাল ট্রেন’-এর মাধ্যমে তাদের গন্তব্যে পৌঁছে দেওয়া হয়েছে।
এই ৩,৫৪৩টি ট্রেন বিভিন্ন রাজ্য থেকে ছাড়া হয়েছে । এর মধ্যে সব থেকে বেশি ৯৪৬টি ট্রেন ছেড়েছে গুজরাত থেকে, মহারাষ্ট্র থেকে ছেড়েছে ৬৭৭টি ট্রেন । পাঞ্জাব থেকে ৩৭৭, উত্তর প্রদেশ থেকে ২৪৩ এবং বিহার থেকে ২১৫টি ট্রেন ছেড়েছে।
এই ‘শ্রমিক স্পেশাল ট্রেন’-গুলি বিভিন্ন রাজ্যে পৌঁছেছে। এর মধ্যে উত্তরপ্রদেশে ১৩৯২, বিহারে ১১২৩, ঝাড়খণ্ডে ১৫৬, মধ্যপ্রদেশে ১১৯ এবং ওড়িশায় ১২৩টি ট্রেন পৌঁছেছে।
আইআরসিটিসি পরিযায়ী যাত্রীদের বিনামূল্যে ৭৪ লক্ষের বেশি খাবারের প্যাকেট এবং ১.১০ কোটিরও বেশি জলের বোতল বিতরণ করেছে।
এদিনের যাত্রাপথে কোনো ট্রেনই যানজট সমস্যার মধ্যে পড়েনি।
‘শ্রমিক স্পেশাল ট্রেন’ ছাড়াও দিল্লিকে সংযুক্ত করে রেল ১৫ জোড়া বিশেষ ট্রেন চালু করছে এবং পয়লা জুন থেকে আরও ২০০টি ট্রেন চালানোর পরিকল্পনা গ্রহণ করা হয়েছে।
(CG/SS
প্রতিরক্ষামন্ত্রক
প্রতিরক্ষা গবেষণা উন্নয়ন সংস্থার পক্ষ থেকে দেশীয় পদ্ধতিতে শিল্প ক্ষেত্রে ব্যবহারযোগ্য উচ্চক্ষমতা সম্পন্ন বিটা টাইটেনিয়াম অ্যালয় তৈরি করা হয়েছে
নতুন দিল্লি, ২০ জুলাই, ২০২১
প্রতিরক্ষা গবেষণা ও উন্নয়ন সংস্থা, ডিআরডিও-র পক্ষ থেকে সম্পূর্ণ দেশীয় পদ্ধতিতে শিল্প ক্ষেত্রে ব্যবহারযোগ্য উচ্চক্ষমতাসম্পন্ন বিটা টাইটেনিয়াম অ্যালয় তৈরি করা হয়েছে। এর মধ্যে রয়েছে ভ্যানাডিয়াম, লোহা এবং অ্যালুমিনিয়াম। এটি অ্যারোস্পেস স্ট্রাকচারাল ফরজিংস-এর ক্ষেত্রে প্রয়োগ করা যাবে। উন্নত মানের এই বিটা টাইটেনিয়াম অ্যালয়টি উৎপাদন করেছে ডিআরডিও- র অধীন হায়দ্রাবাদের ডিফেন্স মেটালার্জিক্যাল রিসার্চ ল্যাবরেটরি। এই ধরনের অ্যালয় উন্নত দেশগুলিতে ইতিমধ্যেই ব্যবহার করা হচ্ছে।
অ্যারোনোটিকাল ডেভেলপমেন্ট এজেন্সি ১৫ টিরও বেশি ইস্পাত উৎপাদনকে চিহ্নিত করেছে যা ৪০ শতাংশ ওজন সাশ্রয়কারী নতুন এই অ্যালয়টি প্রতিস্থাপিত করতে পারে।
প্রতিরক্ষামন্ত্রী শ্রী রাজনাথ সিং এই ধরনের আলোয় উৎপাদনের জন্য ডিআরডিও কে অভিনন্দন জানিয়েছেন
CG/ SB
(Visitor Counter : 144
স্বাস্থ্যওপরিবারকল্যাণমন্ত্রক
কোভিড ত্রাণ সম্পর্কে সর্বশেষ তথ্য
নতুন দিল্লি, ২৯ মে, ২০২১
ভারত সরকার আন্তর্জাতিক সহযোগিতা হিসেবে গত ২৭ এপ্রিল,২০২১ থেকে বিভিন্ন দেশের মাধ্যমে কোভিড সংক্রান্ত ত্রাণ সামগ্রী গ্রহণ করে চলেছে। এইসব চিকিৎসা সংক্রান্ত ত্রাণ সামগ্রী দ্রুত বিভিন্ন রাজ্য ও কেন্দ্রশাসিত অঞ্চলে পাঠানো হচ্ছে।
এ পর্যন্ত ১৮,০৪০ টি অক্সিজেন কন্সেন্ট্রেটর, ১৯,০৮৫ টি অক্সিজেন সিলিন্ডার, ১৯ টি অক্সিজেন উৎপাদন প্ল্যান্ট, ১৫,২৫৬ টি ভেন্টিলেটর/ বাই প্যাপ ছাড়াও, ২৮ মে পর্যন্ত ৭.৭ লক্ষ রেমডিসিভির এবং ১২ লক্ষ ফেভিপিরাভির ট্যাবলেট পাওয়া গেছে।
চিকিৎসা সংক্রান্ত যেসব সামগ্রী ২৬ থেকে ২৮ মে পর্যন্ত বিভিন্ন দেশ থেকে পাওয়া গেছে তার মধ্যে রয়েছে তুর্কি, তাইওয়ান এবং সুইজারল্যান্ড।
উল্লেখ্য, তুর্কি থেকে আসা ৬৮০ তুই অক্সিজেন সিলিন্ডার বিশেষ কারণে গুদামে রাখা রয়েছে।
স্বাস্থ্য মন্ত্রকের নেতৃত্বে একটি মনিটরিং কমিটি এ বিষয়ে তদারকির কাজ চালাচ্ছে। এই কমিটি ২৬ এপ্রিল থেকে তাদের কার্যভার গ্রহণ করেছে।
CG/SB
(Visitor Counter : 105
ক্ষুদ্র, অতিক্ষুদ্রওমাঝারিশিল্পমন্ত্রক
ট্রেডমার্ক নিবন্ধীকরণ
নতুন দিল্লি, ০৯ ডিসেম্বর, ২০২১
যেসব দেশ খাদি গ্রামীন শিল্প কমিশন, কে ভি আই সি'র জন্য আন্তর্জাতিক নিবন্ধীকরণ, খাদি শব্দ চিহ্ন এবং খাদি লোগো ব্যবহারের অনুমোদন পেয়েছে তাদের বিবরণ নিম্নরূপ-
১) আন্তর্জাতিক নিবন্ধীকরণ, খাদি শব্দের ব্যবহারের অনুমোদন পেয়েছে-
জার্মান, ইউকে, অস্ট্রেলিয়া, রাশিয়া, চীন, ওমান, কুয়েত, মেক্সিকো, মায়ানমার, মালদ্বীপ।
২) আন্তর্জাতিক নিবন্ধীকরণ, খাদি লোগো ব্যবহারের অনুমোদন পেয়েছে-
ভুটান, ওমান, সংযুক্ত আরব আমিরশাহী, কুয়েত, মেক্সিকো, ইউকে, মায়ানমার, অস্ট্রিয়া, মালদ্বীপ।
বিদেশের ট্রেডমার্ক নিবন্ধীকরণ এর পর খাদি ও গ্রামীণ শিল্প পণ্যের রপ্তানি ব্যাপকভাবে বৃদ্ধি পাওয়ার সম্ভাবনা রয়েছে। যেহেতু এই রপ্তানি হবে সমন্বিত তাই আরো বেশি সংখ্যক মানুষ এই রপ্তানির আওতায় আসতে পারবে।
সমস্ত গ্রামীণ শিল্প ইউনিট প্রধানমন্ত্রীর এমপ্লয়মেন্ট জেনারেশন প্রোগ্রাম বা রুরাল এম্প্লয়মেন্ট জেনারেশন প্রোগ্রামের আওতায় আসতে পারবে। এই প্রকল্পের মাধ্যমে পণ্য উৎপাদন করতে পারবে। তারা নির্দিষ্ট অর্থ দিয়ে খাদি থেকে ট্রেড লাইসেন্স ক্রয় করতে পারবেন।
এই ট্রেডমার্ক লাইসেন্স প্রথা চালু হওয়ার সাথে সাথে গড়ে দশ হাজার ইউনিট 'খাদি ইন্ডিয়া' ট্রেডমার্ক লাইসেন্স এর জন্য নিবন্ধীকরণ হতে পারবে।
CG/ SB
(Visitor Counter : 68
প্রধানমন্ত্রীরদপ্তর
প্যারালিম্পিক্স গেমসে জ্যাভলিন-এ স্বর্ণ পদক জয়ী সুমিত অন্তিল-কে অভিনন্দন প্রধানমন্ত্রীর
নতুন দিল্লি, ৩০ আগস্ট, ২০২১
টোকিওতে প্যারালিম্পিক্স গেমসে জ্যাভলিন-এ স্বর্ণ পদক জয়ী সুমিত অন্তিল-কে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "প্যারালিম্পিক্সে আমাদের অ্যাথলিটদের অসামান্য ক্রীড়া নৈপুণ্য প্রদর্শন অব্যাহত রয়েছে। সুমিত অন্তিলের রেকর্ড ব্রেকিং সাফল্যের জন্য সারা দেশ গর্বিত।
মর্যাদাপূর্ণ স্বর্ণ পদক জয়ের জন্য সুমিতকে অভিনন্দন। আপনার ভবিষ্যৎ প্রচেষ্টার সাফল্য কামনা করি।"
CG/BD/AS/
(
জাহাজচলাচলমন্ত্রক
বৃহৎ বন্দরগুলিতে সরকারি-বেসরকারী অংশীদারিত্বে বিভিন্ন প্রকল্প রূপায়ণের জন্য নতুন মডেল কনসেশন চুক্তি ২০২১ ঘোষণা করেছেন শ্রী সর্বানন্দ সোনোওয়াল
নয়াদিল্লী, ১৮ নভেম্বর, ২০২১
কেন্দ্রীয় বন্দর, জাহাজ চলাচল এবং জলপথ মন্ত্রী শ্রী সর্বানন্দ সোনোওয়াল দেশের বড় বড় বন্দরগুলিতে সরকারি-বেসরকারী অংশীদারিত্বের সাহায্যে বিভিন্ন প্রকল্পে বাস্তবায়নের উদ্দেশ্যে পরিবর্তিত মডেল কনসেশন চুক্তি ঘোষণা করেছেন। ভবিষ্যতে বন্দরগুলিতে যেসব সরকারি-বেসরকারী অংশীদারিত্বে নানা প্রকল্প বাস্তবায়িত হবে সেখানে এই নিয়ম কার্যকর হবে। এছাড়াও যেসব বন্দরে সরকারি-বেসরকারী অংশীদারিত্বে কোনো প্রকল্পের জন্য দরপত্র ডাকা হয়েছে সেইসব প্রকল্পগুলিও নতুন ব্যবস্থার আওতায় আসবে। মন্ত্রক ১৪ হাজার ৬০০ কোটি টাকার বেশি ৩১ টি প্রকল্প ২০২৫ সালের মধ্যে রূপায়ণ করতে চায়। এক্ষেত্রে নতুন মডেল কনসেশন চুক্তিটি সংশ্লিষ্ট সব পক্ষের জন্য সুবিধাজনক হবে।
শ্রী সোনোওয়াল জানান, অনেক সময় অপ্রত্যাশিত কিছু কারণে কোনো পণ্যের চাহিদা কমে যায়। তখন ওইসব পণ্য বহনকারী জাহাজ ক্ষতির সম্মুখীন হয়। এই সমস্যা দুর করার জন্য নতুন নিয়ম সহায়ক হবে। এছাড়াও জাহাজের মাল ওঠা-নামার ক্ষেত্রে নমনীয় ব্যবস্থাপনা চালু করা হবে। যারফলে সংশ্লিষ্ট সংস্থাগুলির কোনো আর্থিক ক্ষতি হবেনা। ভারতে সরকারী-বেসরকারী অংশীদারিত্বে প্রথমবার ১৯৯৭ সালে জওহরলাল নেহেরু পোর্ট ট্রাস্টের টার্মিনালটি একটি বেসরকারী সংস্থাকে পরিচালনার জন্য দেওয়া হয়েছিল। ২০০৮ সালে সরকারী-বেসরকারী অংশীদারিত্বে চলা বিভিন্ন বন্দরের প্রকল্পে প্রথম মডেল কনসেশন চুক্তি কার্যকর হয়।
CG/CB/NS
(Visitor Counter : 144
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং-এর সৈনিক স্কুলে মেয়েদের পড়ার অনুমোদন
নয়াদিল্লি, ১৮ অক্টোবর, ২০১৯
সৈনিক স্কুলে মেয়েদের পড়ানোর একটি প্রস্তাব প্রতিরক্ষা মন্ত্রী শ্রী রাজনাথ সিং অনুমোদন করেছেন। ২০২১-২২ শিক্ষাবর্ষ থেকে পর্যায়ক্রমে এই সিদ্ধান্ত কার্যকর হবে। মিজোরামের ছিংছিপ সৈনিক বিদ্যালয়ে দু’বছর আগে মেয়েদের পড়ানোর সুযোগ সংক্রান্ত প্রতিরক্ষা মন্ত্রকের একটি পাইলট প্রোজেক্ট সফল হওয়ায় এই সিদ্ধান্ত নেওয়া হয়।
এই সিদ্ধান্ত সঠিকভাবে রূপায়ণের জন্য প্রতিরক্ষা মন্ত্রী সংশ্লিষ্ট কর্তৃপক্ষকে সৈনিক স্কুলগুলিতে প্রয়োজনীয় পরিকাঠামো গড়ে তুলতে এবং মহিলা কর্মী নিয়োগের জন্য নির্দেশ দিয়েছেন।
প্রধানমন্ত্রী শ্রী নরেন্দ্র মোদীর ‘বেটি বাঁচাও বেটি পড়াও’ কর্মসূচির অঙ্গ হিসেবে এবং সেনাবাহিনীতে মহিলাদের আরও বেশি করে অংশগ্রহণ ও লিঙ্গ সমতা আনার লক্ষ্যে সরকারের এই সিদ্ধান্ত সহায়ক হবে।
CG/CB/DM
(Visitor Counter : 118
কৃষিমন্ত্রক
কৃষি, সহযোগিতা ও কৃষককল্যাণ দপ্তর পরম্পরাগত জৈব কৃষিকাজের এলাকাগুলিকে চিহ্নিত করে সেগুলিকে স্বীকৃত জৈব কৃষিকাজ হাব হিসেবে গড়ে তোলার লক্ষ্যে কাজ করছে
নয়াদিল্লি, ২৭ এপ্রিল, ২০২১
কেন্দ্রীয় কৃষি, সহযোগিতা ও কৃষককল্যাণ দপ্তর পরম্পরাগত জৈব কৃষিকাজের এলাকাগুলিকে চিহ্নিত করে সেগুলিকে স্বীকৃত জৈব কৃষিকাজ হাব হিসেবে গড়ে তোলার লক্ষ্যে কাজ করছে। কেন্দ্রীয় সরকার ইতিমধ্যেই আন্দামান ও নিকোবর দ্বীপপুঞ্জের কার নিকোবর এবং নানকৌরি দ্বীপপুঞ্জের ১৪,৪৯১ হেক্টর এলাকা এ ধরনের কৃষিকাজের জন্য চিহ্নিত করেছে। চিহ্নিত এই এলাকাকে জৈব কৃষিকাজের এলাকা হিসেবে স্বীকৃতি দেওয়া হবে। উল্লেখ করা যেতে পারে, সরকার জৈব পদ্ধতিতে কৃষিকাজের জন্য পিজিএস ইন্ডিয়া কর্মসূচির আওতায় ‘লার্জ এরিয়া সার্টিফিকেশন’ উদ্যোগ গ্রহণ করেছে। এই উদ্যোগের আওতায় বিস্তীর্ণ একটি অঞ্চলকে জৈব কৃষিকাজের এলাকা হিসেবে স্বীকৃতি দেওয়া হয়ে থাকে।
কার নিকোবর ও নানকৌরি দ্বীপপুঞ্জে কয়েক যুগ ধরে পরম্পরাগত জৈব পদ্ধতিতে কৃষিকাজ হয়ে আসছে। প্রশাসন এই দ্বীপপুঞ্জগুলিতে যে কোনও ধরনের রাসায়নিক সারের বিক্রয়, ক্রয় ও ব্যবহার নিষিদ্ধ করেছে। স্থানীয় মানুষের সহযোগিতায় কেন্দ্রশাসিত প্রশাসন দ্বীপপুঞ্জ এবং কৃষক-ভিত্তিক চাষযোগ্য জমির পরিমাণের তথ্য সংগ্রহের কাজ শুরু করেছে। ইতিমধ্যেই একটি বিশেষজ্ঞ গোষ্ঠী এই দ্বীপপুঞ্জ এলাকায় জৈব পদ্ধতিতে কৃষিকাজের বিভিন্ন দিক খতিয়ে দেখেছে। কমিটির সুপারিশের ভিত্তিতে বিস্তীর্ণ ওই দ্বীপপুঞ্জ এলাকার কৃষিকাজকে জৈব পদ্ধতিতে কৃষিকাজের এলাকা হিসেবে স্বীকৃতি দেওয়া হয়েছে। কেন্দ্রীয় সরকার কার নিকোবর এবং নানকৌরি দ্বীপপুঞ্জের ১৪,৪৯১ হেক্টর এলাকা জৈব কৃষিকাজের এলাকা হিসেবে স্বীকৃতি দিয়েছে।
আন্দামান-নিকোবর দ্বীপপুঞ্জের পাশাপাশি হিমাচল প্রদেশ, উত্তরাখণ্ড, উত্তর-পূর্বাঞ্চলীয় রাজ্য সহ ঝাড়খণ্ড ও ছত্তিশগড়ের আদিবাসী অধ্যুষিত এলাকায় জৈব পদ্ধতিতে কৃষিকাজ হয়ে থাকে। ইতিমধ্যেই সংশ্লিষ্ট রাজ্যের সঙ্গে সহযোগিতায় এই এলাকাগুলিতে জৈব পদ্ধতিতে কৃষিকাজের ক্ষেত্রে যাবতীয় রাসায়নিক পদার্থের ব্যবহার নিষিদ্ধ করেছে।
কেন্দ্রীয় কৃষি, সহযোগিতা ও কৃষককল্যাণ দপ্তর পরম্পরাগত কৃষি বিকাশ যোজনার আওতায় জৈব পদ্ধতিতে কৃষিকাজের প্রসার ঘটাতে কৃষকদের উৎসাহিত করছে। এমনকি, তাঁদের আর্থিক সুযোগ-সুবিধা গ্রহণের জন্য পরম্পরাগত কৃষি বিকাশ যোজনা কর্মসূচির আওতায় নিয়ে আসা হচ্ছে।
SC/BD/DM/
(Visitor Counter : 218
তথ্যওসম্প্রচারমন্ত্রক
তথ্য ও সম্প্রচার মন্ত্রক ভারতের জাতীয় নিরাপত্তা, বৈদেশিক সম্পর্ক ও জনশৃঙ্খলা সম্পর্কে বিভ্রান্তিকর তথ্য প্রচারের জন্য ২২টি ইউটিউব চ্যানেল ব্লক করে দিয়েছে
২০২১-এর তথ্য প্রযুক্তি আইনের আওতায় প্রথমবার ১৮টি ভারতীয় ইউটিউব নিউজ চ্যানেল ব্লক করা হয়েছে
নতুন দিল্লি, ৫ এপ্রিল, ২০২২
২০২১-এর তথ্য প্রযু্ক্তি আইনের আওতায় জরুরী ক্ষমতা প্রয়োগ করে কেন্দ্রীয় তথ্য ও সম্প্রচার মন্ত্রক সোমবার  ২২টি ইউটিউব ভিত্তিক নিউজ চ্যানেল, তিনটি ট্যুইটার অ্যাকাউন্ট, একটি ফেসবুক অ্যাকাউন্ট এবং আরও একটি নিউজ ওয়েবসাইট ব্লক করার নির্দেশ জারি করেছে। ব্লক করা এই ইউটিউব চ্যানেলগুলির দর্শক সংখ্যা ২৬০ কোটির বেশি। এই ইউটিউব চ্যানেলগুলি জাতীয় নিরাপত্তা, ভারতের বৈদেশিক সম্পর্ক এবং জনশৃঙ্খলার মত সংবেদনশীল বিষয়গুলিতে সোশ্যাল মিডিয়ার সঙ্গে সমন্বয় রেখে বিভ্রান্তিকর খবর ও তথ্য প্রচার করেছে।
২০২১-এ তথ্য প্রযুক্তি আইন কার্যকর হওয়ার পর এই প্রথম ভারতীয় ইউটিউব ভিত্তিক সংবাদ সম্প্রচারকারীদের বিরুদ্ধে ব্যবস্থা গ্রহণ করা হয়েছে। মন্ত্রকের সাম্প্রতিক নির্দেশে ১৮টি ভারতীয় ও চারটি পাকিস্তান ভিত্তিক ইউটিউব নিউজ চ্যানেল ব্লক করা হয়েছে।
একাধিক ইউটিউব চ্যানেল ভারতীয় সশস্ত্র বাহিনী, জম্মু ও কাশ্মীরের মত বিভিন্ন বিষয়ে বিভ্রান্তিকর সংবাদ প্রচারের কাজে যুক্ত থেকেছে। মন্ত্রকের নির্দেশে একাধিক সোশ্যাল মিডিয়া অ্যাকাউন্টে ভারত বিরোধী নির্দিষ্ট কিছু কনটেন্ট বা বিষয়বস্তু ব্লক করার নির্দেশ দেওয়া হয়েছে। উল্লেখ করা যেতে পারে, এই সোশ্যাল মিডিয়া অ্যাকাউন্টগুলি পাকিস্তান থেকে সমন্বয়ের ভিত্তিতে পরিচালনা করা হত। মন্ত্রকের নজরে এসেছে যে, চলতি ইউক্রেন সঙ্কট সম্পর্কিত বিভিন্ন বিষয়ে ভারতীয় ইউটিউব ভিত্তিক চ্যানেলগুলি অসত্য খবর প্রকাশ করেছে। বিভিন্ন দেশের সঙ্গে ভারতের বৈদেশিক সম্পর্ককে বিপন্ন করতেই এই পদক্ষেপ।
ব্লক করা ভারতীয় ইউটিউব চ্যানেলগুলি নির্দিষ্ট কিছু নিউজ চ্যানেলের লোগো, সংবাদ পাঠক-পাঠিকাদের ইমেজ বা চিত্র ব্যবহার করে দর্শকদের বিভ্রান্ত করেছে। সংবাদ এমন ভাবে প্রচার করা হয়েছে যাতে দর্শকরা মনে করেন যাবতীয় তথ্য সম্পূর্ণ সঠিক। কয়েকটি ক্ষেত্রে এটাও নজরে এসেছে যে, ধারাবাহিক ভাবে পাকিস্তান থেকে ভারত বিরোধী অসত্য সংবাদ সম্প্রচার করা হয়েছে।
উল্লেখ করা যেতে পারে, তথ্য ও সম্প্রচার মন্ত্রক গত বছরের ডিসেম্বর থেকে ৭৮টি ইউটিউব ভিত্তিক নিউজ চ্যানেল এবং একাধিক সোশ্যাল মিডিয়া অ্যাকাউন্ট ব্লক করার নির্দেশ জারি করেছে। এই ইউটিউব চ্যানেল ও সোশ্যাল মিডিয়া অ্যাকাউন্টগুলি জাতীয় নিরাপত্তা, সার্বভৌমত্ব, ভারতের অখন্ডতা ও জনশৃঙ্খলার মত সংবেদনশীল বিষয়ে ধারাবাহিক ভাবে বিভ্রান্তিকর তথ্য প্রচার করে এসেছে।
ভারত সরকার অনলাইনে নির্ভুল, বিশ্বাসযোগ্য সংবাদ সম্প্রচার ব্যবস্থা সুনিশ্চিত করতে অঙ্গীকারবদ্ধ। সেই সঙ্গে ভারতের সার্বভৌমত্ব ও অখন্ডতা, জাতীয় নিরাপত্তা, বৈদেশিক সম্পর্ক ও জনশৃঙ্খলার সঙ্গে যুক্ত যে কোন অপচেষ্টাকে ব্যর্থ করতে তৎপর।
CG/BD/AS/
(
প্রধানমন্ত্রীরদপ্তর
এনজিএমএ – এর অনুষ্ঠিত প্রদর্শনীতে প্রধানমন্ত্রীর পাওয়া উপহার ও স্মৃতি স্মারকগুলি প্রদর্শিত হয়েছে নমামি গঙ্গে প্রকল্পের সুবিধার্থে এই উপহারগুলি নিলাম করা হবে
নয়াদিল্লি, ০২ অক্টোবর, ২০২৩
প্রধানমন্ত্রী শ্রী নরেন্দ্র মোদী আজ নতুন দিল্লিতে আধুনিক শিল্পকলার জাতীয় গ্যালারি এনজিএমএ-তে বিভিন্ন সময়ে তাঁকে দেওয়া উপহার ও স্মারকগুলির প্রদর্শনীর বিষয়ে একটি পোস্ট করেছেন।
শ্রী মোদী বলেন, এই উপহার ও স্মারকগুলি তাঁকে দেশে বিভিন্ন সময়ে আয়োজিত নানা অনুষ্ঠানে প্রদান করা হয়েছিল। এই উপহারগুলি ভারতের সমৃদ্ধ সংস্কৃতি, ঐতিহ্য ও সাংস্কৃতিক পরম্পরার পরিচায়ক।
প্রধানমন্ত্রী বলেছেন, এই উপহারগুলি নিলাম করা হবে এবং এ থেকে উপার্জিত অর্থ নমামি গঙ্গে প্রকল্পে প্রদান করা হবে।
প্রধানমন্ত্রী এক্স হ্যান্ডেলে একটি পোস্টে বলেছেন, “আজ থেকে @ngma_delhi-তে আয়োজিত একটি প্রদর্শনীতে সম্প্রতি আমাকে দেওয়া বিভিন্ন উপহার ও স্মারকগুলির একটি প্রদর্শনী চালু হয়েছে।
দেশের বিভিন্ন প্রান্তে নানা অনুষ্ঠানে আমাকে উপহার দেওয়া এই স্মারকগুলি ভারতের সমৃদ্ধ সংস্কৃতি, ঐতিহ্য ও পরম্পরার পরিচায়ক।
এই নিলাম থেকে অর্জিত অর্থ নমামি গঙ্গে প্রকল্পে ব্যবহার করা হবে।
আমাকে দেওয়া এই উপহারগুলি আপনাদের সংগ্রহে নেওয়ার সুযোগ করে দেওয়া হ’ল।
এ বিষয়ে বিস্তারিত জানতে অবশ্যই ঘুরে দেখুন এনজিএমএ – এর এই প্রদর্শনীটি। যাঁরা ব্যক্তিগতভাবে প্রদর্শনীতে পৌঁছতে পারবেন না, তাঁরা এই ওয়েবসাইটে ক্লিক করুন - mmementos.gov.in/#/.
PG/PM/SB….
(
কৃষিমন্ত্রক
লকডাউনের সময় চাল ও তৈলবীজের সংগ্রহ অব্যাহত
নতুন দিল্লি, ১০ই মে, ২০২০
কেন্দ্রীয় কৃষি ও কৃষক কল্যাণ মন্ত্রক, লকডাউনের সময় কৃষক ও কৃষিকাজে সাহায্যের জন্য প্রধানমন্ত্রী শ্রী নরেন্দ্র মোদীর নেতৃত্বে বিভিন্ন পদক্ষেপ গ্রহণ করেছে। কেন্দ্রীয় কৃষি ও কৃষক কল্যাণ মন্ত্রী, শ্রী নরেন্দ্র সিং তোমর, পরিস্থিতির দিকে নিয়মিত নজর রেখে চলেছেন।
১) লকডাউনের সময় নাফেডের ফসল সংগ্রহঃ-
• অন্ধ্রপ্রদেশ, তেলেঙ্গানা, কর্ণাটক, রাজস্থান, মহারাষ্ট্র, মধ্যপ্রদেশ, গুজরাট, উত্তরপ্রদেশ ও হরিয়ানা – এই ৯টি রাজ্য থেকে ২ লক্ষ ৭৪ হাজার মেট্রিকটন ছোলা সংগ্রহ করা হয়েছে।
• রাজস্থান, মধ্যপ্রদেশ, উত্তরপ্রদেশ, গুজরাট এবং হরিয়ানা – এই ৫টি রাজ্য থেকে ৩ লক্ষ ৪০ হাজার মেট্রিকটন সর্ষে সংগ্রহ করা হয়েছে।
• তেলেঙ্গানা থেকে ১৭০০ মেট্রিকটন সূর্যমুখীর বীজ সংগ্রহ করা হয়েছে।
• তামিলনাডু, তেলেঙ্গানা, অন্ধ্রপ্রদেশ, মহারাষ্ট্র, কর্ণাটক, মধ্যপ্রদেশ, গুজরাট ও ওডিশা – এই ৮টি রাজ্য থেকে ১ লক্ষ ৭১ হাজার মেট্রিকটন অড়হর ডাল সংগ্রহ করা হয়েছে।
২) গ্রীষ্মকালীন ফসলের জন্য বীজ বোনা হয়েছেঃ-
• ধান – প্রায় ৩৪ লক্ষ ৮৭ হাজার হেক্টর এলাকায় গ্রীষ্মকালীন ধান বপন করা হয়েছে। গতবছর এই সময় এর পরিমাণ ছিল ২৫ লক্ষ ২৯,০০০ হেক্টর জমি।
• ডাল শস্য – প্রায় ১০ লক্ষ ৩৫,০০০ হেক্টর জমিতে ডাল শস্য বপন করা হয়েছে। গত বছর এই সময় এর পরিমাণ ছিল ৫ লক্ষ ৯২,০০০ হেক্টর।
• দানা শস্য – প্রায় ৯ লক্ষ ৫৭ হাজার হেক্টর জমিতে দানা শস্যের বীজ বপন করা হয়েছে। গত বছর এই সময় এর পরিমাণ ছিল ৬ লক্ষ ২০,০০০ হেক্টর।
• তৈলবীজ – প্রায় ৯ লক্ষ ১৭,০০০ হেক্টর জমিতে তৈলবীজ বপন করা হয়েছে। গত বছর এই সময় এর পরিমাণ ছিল, ৭ লক্ষ ৯০০০ হেক্টর।
৩) ২০২০ – ২১ এ রবিশস্যের বাজারজাত করার মরশুমে ফুড কর্পোরেশন অফ ইন্ডিয়ার গুদামে ২ কোটি ৪১ লক্ষ ৩৬,০০০ মেট্রিকটন গম এসেছে। এর মধ্যে ২ কোটি ৩৩ লক্ষ ৫১,০০০ মেট্রিকটন গম কেনা হয়ে গেছে।
৪) ২০২০ – ২১ রবি মরশুমে রবিশস্য এবং তৈলবীজ সংগ্রহের জন্য ১১টি রাজ্যে ৩২০৬টি সংগ্রহ কেন্দ্র গড়ে তোলা হয়েছে।
(CG/CB/SFS
রেলমন্ত্রক
ভারতীয় রেল দেশব্যাপি শ্রমদান কর্মসূচির সূচনা করল
নয়াদিল্লি, ১৭ সেপ্টেম্বর, ২০১৯
রেল বোর্ডের চেয়ারম্যান শ্রী বিনোদ কুমার যাদব সহ বোর্ডের বিভিন্ন শাখার সদস্য এবং উচ্চপদস্হ আধিকারিকরা আজ নতুন দিল্লী রেল স্টেশনে শ্রমদান কর্মসূচিতে অংশ নেন। স্বচ্ছতা পাখওড়া বা পক্ষকাল ব্যাপি স্বচ্ছতা উদযাপনের অঙ্গ হিসেবে ভারতীয় রেল সারা দেশ জুড়ে শ্রমদান কর্মসূচি গ্রহণ করেছে।
এই শ্রমদান কর্মসূচিতে বিভিন্ন দাতব্য ও স্বেচ্ছাসেবী সংগঠনও অংশ নেয়। কর্মসূচির অঙ্গ হিসেবে স্বচ্ছতা বজায় রাখার পাশাপাশি একবার ব্যবহারযোগ্য প্লাস্টিক বর্জনের অঙ্গিকার নিয়ে শপথ গ্রহণ করা হয়। ট্রেনে এবং স্টেশন চত্ত্বরে প্লাস্টিক ব্যাগের পরিবর্তে যাত্রী ও স্টেশনের দোকান মালিকদের কাপড়ের ব্যাগ দেওয়া হয়।
CG/BD/NS
(Visitor Counter : 72
প্রতিরক্ষামন্ত্রক
আকাশ থেকে আকাশ ক্ষেপনাস্ত্র অ্যাস্ট্রার এসইউ-৩০ এমকেআই থেকে সফল উৎক্ষেপন
নয়াদিল্লি, ১৮ সেপ্টেম্বর, ২০১৯
ওড়িশা উপকূল থেকে আকাশ থেকে আকাশ ক্ষেপনাস্ত্র অ্যাস্ট্রা ১৬ সেপ্টেম্বর পরীক্ষামূলকভাবে এসইউ-৩০ এমকেআই থেকে সফলভাবে উৎক্ষেপিত হয়েছে। সম্পূর্ণ দেশীয় প্রযুক্তিতে নির্মিত আকাশ থেকে আকাশ ক্ষেপনাস্ত্রটি নিঁখুতভাবে তার লক্ষ্যভেদ করতে সক্ষম হয়েছে।
বিভিন্ন রেডার, ইলেকট্রো-অপটিক্যাল ট্র্যাকিং ব্যবস্হা এবং সেন্সারের মাধ্যমে এই ক্ষেপনাস্ত্রটির ওপর নজরদারি চালানো হয়।
ডিআরডিও এবং বায়ুসেনার যেসমস্ত কর্মীরা এই প্রকল্পে যুক্ত ছিলেন, প্রতিরক্ষামন্ত্রী শ্রী রাজনাথ সিং সফল পরীক্ষার জন্য সকলকে অভিনন্দন জানান।
SSS/CB/NS
(Visitor Counter : 138